E L Ő T E R J E S Z T É S

**Gazdasági és Városstratégiai Bizottság 2018. június 21-i ülésére**

**Tájékoztatás Szombathely város útfelújítási programjához kapcsolódóan a rendelkezésre álló kiviteli tervekről**

A Gazdasági és Városstratégiai Bizottság 93/2018. (IV.23.) GVB számú határozatában kért tájékoztatást a már megtervezett utakról és járdákról, mely kérésre az alábbi tájékoztatást adom:

Szombathely Megyei Jogú Város Polgármesteri Hivatal Városüzemeltetési Osztálya az Önkormányzat útfelújítási programjához kapcsolódóan a Közgyűlés által jóváhagyott és a javasolt, döntés előtt álló közterületi felújításokra az alábbi kiviteli tervekkel rendelkezik:

|  |  |  |  |  |
| --- | --- | --- | --- | --- |
| **Közgyűlés által jóváhagyott, 2018. évi felújítások** | | | | |
| *Megnevezés* | *Kiviteli terv* | *Építési engedély* | *Kivitelezés becsült költsége*  *(Ft)* | *Feladat* |
| Szigligeti Ede utca  Körmendi u. – Táncsics M. u. közötti szakasz | van | van | 110 000 000 | teljes szerkezeti felújítás |
| Zanati u. Tesco kereszteződés jelzőlámparendszer kiépítése | van | van | 90 000 000 | jelzőlámpás kereszteződés kialakítása és összehangolása a meglévő jelzőlámpás csomópontokkal |
| 86-87-es elkerülő úton gyalogos, kerékpáros átvezetés a Vépi úti körforgalmi csomópontban | készítése folyamatban | kell,  engedélyezés folyamatban | 25 000 000 | járda, kerékpárút építése |
| Pázmány P. krt. 42-52. épület körüli járda felújítása | van | nem | 15 000 000 | járda átépítése |
| Felsőőr utca 8-10. és 18-20 közötti területen parkoló építése | van | van | 50 000 000 | új parkoló kialakítása |
| Király u. 1-11. közötti tömbbelsőben parkoló építése | van | van | 60 000 000 | burkolat építése, csapadékvíz elvezetés, közvilágítás, zöldfelület rendezés |
| Vadvirág u. | van | van | 60 000 000 | az út teljes átépítése |
| Kodály-Váci (Bem J. u. 10. szám mögött) zöldterületen parkoló építése | van | van | 90 000 000 | új parkolók kialakítása |
| Bartók B. krt. ny-i oldal (Perint híd – Gagarin utca közötti szakaszon) a járda teljes átépítése + gyalogátkelő | van | van | 45 000 000  + 5 000 000 | burkolat átépítése, + gyalogátkelőhely kialakítása |
| Bem J. u. 19. szám előtt járda átépítése | van | nem | 10 000 000 | meglévő járda teljes átépítése |
| Kodály Z. u-i gyalogátkelő | van | van | 3 000 000 | új gyalogátkelő építése  (képviselői keret 2 mFt) |
| Markusovszky utcai Gyöngyös patak híd | van | nem | 80 000 000 | hídfelújítás |

|  |  |  |  |  |
| --- | --- | --- | --- | --- |
| **Tervezés alatti felújítások** | | | | |
| *Megnevezés* | *Kiviteli terv* | *Építési engedély* | *Kivitelezés becsült költsége*  *(Ft)* | *Feladat* |
| Vidos J. u. felújítása |  | kell | 70 000 000 | útburkolat, járda, csapadékvíz-elvezetés |
| Dozmat u. felújítása |  | kell | 80 000 000 | útburkolat, járda felújítása |
| Áchim A. u. felújítása |  | kell | 80 000 000 | útburkolat, járda felújítása |
| Bárdos A. u. felújítása |  | kell | 50 000 000 | útburkolat, járda felújítása |
| Komlósi F. u. felújítása |  | kell | 130 000 000 | útburkolat, járda felújítása |
| Kilátó utca felújítása a Dob utcáig |  | kell | 150 000 000 | útburkolat, csapadékvíz felújítása |
| Söptei út 66-tól a körforgalomig a hiányzó közvilágítás kiépítése |  | nem | 30 000 000 | közvilágítás kiépítése |

Kérem a Tisztelt Bizottságot, hogy az előterjesztést megtárgyalni, és a tájékoztatást, a határozati javaslatot elfogadni szíveskedjék.

**Szombathely, 2018. június „ ”**

**/: Illés Károly :/**

**alpolgármester**

**HATÁROZATI JAVASLAT**

**.…/2018. (VI. 21.) GVB. számú határozat**

Szombathely Megyei Jogú Város Közgyűlése Gazdasági és Városstratégiai Bizottsága a Szombathely város útfelújítási programjához kapcsolódóan a rendelkezésre álló kiviteli tervekről szóló tájékoztatást megismerte és elfogadja.

**Felelősök:** Dr. Puskás Tivadar, polgármester

Illés Károly alpolgármester

Dr. Károlyi Ákos jegyző

**Határidő:** azonnal